****

**Ако имате питање које се односи на размену студената и боравак у иностранству - на правом сте месту!**

* Шта подразумева мобилност студената?
* Које прилике и програми постоје за привремено академско и професионално усавршавање у иностранству?
* Шта је предуслов за добијање стипендије?
* Које трошкове покрива стипендија?
* Кад је најбоље време да се почне са припремом за мобилност?
* Које грешке кандидати најчешће праве у пријавама и током саме мобилности?
* Шта је потребно урадити након повратка из иностранства?
* Бенефити одласка на привремене студије у иностранство - каква су искуства студената до сада?

Придружите на овој ванредној **Зум кафици у петак 19. марта у 12ч**, током које ће бити представљени и конкурси отворени до краја марта, за детаље посетите <https://mobion.bg.ac.rs/>

Пријавите се и поставите питање путем овог линка <http://skr.rs/zzKi>

Угостићемо драге колеге из Сектора за међууниверзитетску и међународну сарадњу Универзитета у Београду:

**Љубицу Димитријевић** са вишегодишњим искуством у спровођењу различитих програма размене, односно мобилности, како у оквиру пројеката ЕУ, тако и у оквиру сарадње са Америком, Кином и Јапаном и

**Николу Савића**, стипендисту немачке Владе са дугогодишњим стажом у међународној сарадњи.

Дружење је намењено студентима свих факултета у саставу Универзитета у Београду на свим нивоима студија и онима који су завршили студије у последњих годину дана.

**"Зум кафица - 45 минута са ...** " представља нови онлајн формат програма каријерног вођења и саветовања младих, који смо развили у жељи да останемо доступни (и на даљину) својим старим и новим корисницима.